The fact behind every news!
Search for:
ভগৱান শ্ৰীকৃষ্ণৰ বিতৰ্কিত পেইণ্টিং' ২০১৫ চনৰ ঘটনা হয়, দোষীক ইতিমধ্যে গ্ৰেপ্তাৰ কৰা হৈছে!
August 17, 2020 March 12, 2022 Manjori BorkotokyLeave a Comment on ভগৱান শ্ৰীকৃষ্ণৰ বিতৰ্কিত পেইণ্টিং' ২০১৫ চনৰ ঘটনা হয়, দোষীক ইতিমধ্যে গ্ৰেপ্তাৰ কৰা হৈছে!
শেহতীয়াকৈ এখন বিশেষ ফটো ছচিয়েল মিডিয়াত ভাইৰেল হৈ পৰিছে । ফটোখনত ভগৱান শ্ৰীকৃষ্ণ আৰু গোপীসকলক আপত্তিজনক ভাৱে উপস্থাপন কৰা দেখা গৈছে । উক্ত ফটোখন ফেচবুকত ভাইৰেল হৈ পৰিছে আৰু টুইটাৰত ট্ৰেণ্ডিং হৈ থকা দেখা গৈছে । কিছু লোকে দাবী কৰিছে যে এই পেইণ্টিংখন বৰ্তমান গুৱাহাটীৰ ৰবীন্দ্ৰ ভৱনত এক প্ৰদৰ্শনীৰ অংশ হিচাবে বৰ্তমান আছে । ইয়াকে লৈ ছচিয়েল মিডিয়াত বিভিন্ন সাম্প্ৰদায়িক মন্তব্য কৰা দেখা গৈছে । বিভিন্ন জনে আক্ৰাম হুছেইন নামৰ বিতৰ্কিত ছবিখনৰ চিত্ৰকৰজনক গ্ৰেপ্তাৰ কৰিবলৈ দাবী জনাইছে ।
মানস জ্যোতি শৰ্মা নামৰ এক ফেচবুক প্রফাইলৰ পৰা উক্ত ফটোখন ১৭ আগষ্ট, ২০২০ তাৰিখে আপলোড কৰা হৈছে । তেওঁ দাবী কৰিছে যে উক্ত ফটোখন বৰ্তমান ৰবীন্দ্ৰ ভৱনত আছে আৰু তেওঁ লগতে ৰবীন্দ্ৰ ভৱন কৰ্তৃপক্ষক এই ফটোখন আঁতৰাবলৈ দাবী জনাইছে ।
কিছু লোকে কিন্তু এই পেইণ্টিংখন পুৰণি বুলিও মত প্ৰকাশ কৰিছে । গতিকে আমি ইয়াৰ সত্যতা জানিবলৈ নিৰূপণ কৰিবলৈ ঠিৰাং কৰিলোঁ । সত্য কি? জানো আহক ।
প্ৰথমে আমি উক্ত ভাইৰেল ফটোখন গুগলত ৰিভাৰ্চ ইমেজ চাৰ্চ কৰিলোঁ আৰু উক্ত ফটোখন স্কুপহুপ নামৰ নিউজ ৱেবছাইটত ২০১৫ চনত এক বাতৰিৰ অংশ হিচাবে প্ৰকাশ হোৱা দেখিলোঁ । বাতৰিটোত কোৱা হৈছে যে এই পেইণ্টিংখনত ভগৱান শ্ৰীকৃষ্ণ আৰু গোপীসকলক আপত্তিজনক ভাৱে উপস্থাপন কৰা বাবে চিত্ৰকৰ আক্ৰাম হুছেইনৰ বিৰুদ্ধে এক এজাহৰ দাখিল কৰা হৈছিল । গতিকে আমি জানিব পৰিলোঁ যে ঘটনাটো পুৰণি হয় ।
ইয়াৰ উপৰিও আমি এই বিষয়ে কিছুমান কীৱৰ্ডছ ব্যৱহাৰ কৰি গুগল চাৰ্চ কৰিলোঁ আৰু এই বিষয়ে ইণ্ডিয়ান এক্সপ্ৰেছত ২০১৫ চনতে প্ৰকাশিত এক বাতৰি দেখা পালোঁ । বাতৰিটোত স্পষ্ট কৰা হৈছে যে এজাহাৰ দাখিল কৰাৰ পাছত চিত্ৰকৰজনে ক্ষমা খুজিছিল আৰু উক্ত পেইণ্টিংখন আঁতৰাই পেলোৱা হৈছিল । তেওঁক অৱশ্য আৰক্ষীয়ে বিচাৰি থকাৰ কথা ৰিপৰ্টটোত উল্লেখ আছে ।
আমি এই বিষয়ে আৰু নিশ্চিত হবলৈ গুৱাহাটী পুলিচ কমিছনাৰ মুন্না প্ৰসাদ গুপ্তাৰ সৈতে যোগাযোগ কৰিলোঁ । তেওঁ আমাক জনালে যে এই পেইণ্টিংখন বা ঘটনাটো আচলতে পুৰণি হয় আৰু সেই সময়তে উক্ত ফটোখন জব্দ কৰা হৈছিল আৰু উক্ত ছবিখনৰ চিত্ৰকৰজনক গ্ৰেপ্তাৰ কৰা হৈছিল ।
এই বিষয়ে গুৱাহাটী পুলিচৰ ফালৰ পৰাও টুইটাৰত জনোৱা হৈছে যে উক্ত ঘটনাটো পুৰণি হয় আৰু দোষী ব্যক্তিজনক ইতিমধ্যে গ্ৰেপ্তাৰ কৰা হৈছে ।
উক্ত ফটোখন বা ঘটনাটো পুৰণি হয় আৰু সেই সময়তে উক্ত পেইণ্টিংখন জব্দ কৰা হৈছিল আৰু চিত্ৰকৰজনক গ্ৰেপ্তাৰ কৰা হৈছিল । এই ঘটনাটো বৰ্তমানৰ হয় বুলি ভুল বুজা গৈছে আৰু আন কিছু লোকে এই ধৰণে প্ৰচাৰ কৰি সাম্প্ৰদায়িক বিস্প-বাপ বিয়পাবলৈ চেষ্টা কৰা দেখা গৈছে । আমাৰ ফালৰ পৰা সকলোকে শান্তি সম্প্ৰীতি বজাই ৰাখিবলৈ অনুৰোধ কৰা হ'ল ।
Title:ভগৱান শ্ৰীকৃষ্ণৰ বিতৰ্কিত পেইণ্টিং' ২০১৫ চনৰ ঘটনা হয়, দোষীক ইতিমধ্যে গ্ৰেপ্তাৰ কৰা হৈছে!
স্বাধীনতা দিৱস উপলক্ষে জম্মু কাশ্মীৰৰ লাল চৌকত জাতীয় পতাকা উত্তোলন কৰা নাছিল!
এইজন বাহৰেইনৰ ৰজা আৰু তেওঁৰ ৰবট বদিগাৰ্ড নহয়!
বাঘ আৰু গৰুৰ নিবিড় সম্পৰ্কৰ এই ঘটনাটো বা ভাইৰেল ফটোকেইখন অসমৰ নহয়!
ক'ৰণা ভাইৰাছ বুলি একো নাই আৰু আচলতে এইয়া চৰকাৰৰ এক চক্ৰান্ত হয় নেকি?
স্বাধীনতা দিৱস উপলক্ষে জম্মু কাশ্মীৰৰ লাল চৌকত জাতীয় পতাকা উত্তোলন কৰা নাছিল!
Save my name, email, and website in this browser for the next time I comment.
Zombie Virus & Impacts of Climate Change on Re-Emergence of Viruses!
Categories Select Category Altered (16) Business (1) Communal (5) Coronavirus (72) Covid-19 (6) Disaster (1) Economy (11) Environment (1) Explainer (4) False (349) False Headline (5) Health (1) International (72) Medical (44) Misleading (17) Missing Context (14) National (5) Partly-False (20) Political (73) Politics (5) Religious (1) Satire (4) Science (2) Security (1) Social (215) Sports (1) Technology (1) Telecom (1) Uncategorized (2) Wildlife (8)
